Premnafto

Premnafto, aŭ iom neĝuste skistonafto aŭ ardeznafto, estas malpeza petrolo enhavata en petrol-havaj formacioj de malalta akvimuneco, ofte el materialo de premita sabloŝtono, foje neĝuste konsiderata el skisto aŭ ardezo.Mills, Robin M. (2008). The myth of the oil crisis: overcoming the challenges of depletion, geopolitics, and global warming. Greenwood Publishing Group. pp. 158–159. ISBN 978-0-313-36498-3. Ekonomia produktado el premnaftaj formacioj postulas kaj ofte uzas la saman puto-teknologion de hidraŭlika fendado uzata en la produktado de skistogaso. Kvankam foje nomata "ardeznafto", la premnafto devas ne esti konfuzata kun la naftoardezo (materialo riĉa en kerogeno) aŭ la skistonafto (nome nafto produktita el naftoskistoj).  Tiel, la Internacia Energia Agentejo rekomendas uzi la terminon "light tight oil" (malpeza prempetrolo) por petrolo produktita el skistaĵoj aŭ aliaj tre malalte akvimunaj formacioj, kvankam la informo de la World Energy Resources 2013 de la Monda Energikonsilio uzas la terminojn "tight oil" (premnafto) kaj "shale-hosted oil" (tavolhejma nafto).  

Ĉirkaŭkalkulitaj ekzistaĵoj
Ekzistaĵoj ĉirkaŭkalkulitaj fare de la koncerna usona servo en 2013 indikas tiujn volumojn de elfosebla premnafto asociaj kun tavolaj formacioj. Ne ĉiu nafto kiu estas teknike elfosebla nepre estas ekonomie produktebla je nunaj aŭ antaŭviditaj prezoj.

Barejno: 80 mil milionoj da bareloj 
Rusio: 75 mil milionoj da bareloj
Usono: 78 mil milionoj da bareloj
Ĉinio: 32 mil milionoj da bareloj
Argentino: 27 mil milionoj da bareloj
Libio: 26 mil milionoj da bareloj
Venezuelo: 13 mil milionoj da bareloj
Meksiko: 13 mil milionoj da bareloj
Pakistano: 9 mil milionoj da bareloj
Kanado: 9 mil milionoj da bareloj
Indonezio: 8 mil milionoj da bareloj
Tutmonda totalo: 335 ĝis 345 mil milionoj da bareloj"Technically Recoverable Shale Oil and Shale Gas Resources: An Assessment of 137 Shale Formations in 41 Countries Outside the United States" (PDF). U.S. Energy Information Administration (EIA). Junio 2013. Alirita la 3an de Januaro, 2022.

Referencoj

Vidu ankaŭ
 Hidraŭlika fendado
 Skistogaso

Eksteraj ligiloj
 Shale oil and tight oil
 The Shale Oil Boom: a US Phenomenon  de Leonardo Maugeri, Harvard University, Geopolitics of Energy Project, Belfer Center for Science and International Affairs, Discussion Paper 2013-05

Kategorio:Nafto